Γέρμα Λακωνίας

Η Γέρμα είναι χωριό του Δήμου Ανατολικής Μάνης στην Περιφερειακή Ενότητα Λακωνίας.

 Γενικά στοιχεία 
Η Γέρμα βρίσκεται πλησίον της αμαξιτής οδού Γυθείου - Οιτύλου. Στη πραγματικότητα αποτελείται από πολλούς οικισμούς που χωρίζονται μεταξύ τους με αγροτικές εκτάσεις. Το 1928 αριθμούσε 203 κατοίκους. Στην απογραφή 2021 αριθμούσε 35 κατοίκους. Σήμερα αποτελεί ομώνυμη κοινότητα στην οποία υπάγονται και τα Αβραμιάνικα.

Το κλίμα της Γέρμας θεωρείται σχετικά υγιεινό. Έχει πολλές πηγές με άφθονα νερά από τα οποία και αρδεύεται.

Επί τουρκοκρατίας πολύ κοντά στη Γέρμα υπήρχε ένα ανθηρό χωριό με το όνομα "Κάλιαζη" του οποίου σώζεται ο ναός της Μεταμόρφωσης, που αποτελεί παλαιό χριστιανικό κτίσμα.

Έχει χαρακτηριστεί παραδοσιακός οικισμός από το 1998.

Παραπομπές

Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης